Diari Oficial de la Generalitat Valenciana


Sumari del DOGV 1622, del 16-09-1991 (1991/822588)

ORDRE de 31 de juliol de 1991, de la Conselleria d'Agricultura i Pesca, concedint ajudes a les cooperatives de segon grau que realitzen una millora en les estructures tècniques i organitzatives per a la comercialització de vins i mosts als mercats internacionals.
-----------------------------------------------------------------------------------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/o/1991/07/31/(1)/dof/vci/html**

### Dades del document

Número de DOGV
:   1622

Data del DOGV
:   16-09-1991

Secció del DOGV
:   DISPOSICIONS GENERALS

Número del document
:   1991/822588


Data del document
:   31-07-1991

Organisme emissor
:   Conselleria d'Agricultura, Ramaderia i Pesca

Tipus de document
:   Ordre

Anàlisi jurídica

Ordre de 31 de juliol de 1991, de la Conselleria d'Agricultura i Pesca per la qual es concedeixen ajudes a les cooperatives de segon grau que realitzen una millora en les estructures tècniques i organitzatives per a la comercialització de vins i mosts als mercats internacionals.  
La participació i la contribució espanyola en les mesures comunitàries d'eliminació d'excedents vínics afecta de forma negativa les nostres produccions enològiques, i no guarda correspondència el valor intrínsec dels nostres vins amb la destinació final de bona part d'aquests: vins de taula i vins de retirada per a la destil·lació obligatòria d'alcohols. D'altra banda, l?eliminació gradual de les barreres aranzelàries i els problemes tècnics entre els països de la CEE fan convenient i necessari que els productors, i per tant llurs organitzacions cooperatives, realitzen un esforç per a l'adequació de les estructures a la tasca exportadora. Cal que s'organitzen en cooperatives de grau superior, que estudien i inicien l'activitat amb nous clients i mercats i revisen si és necessari les tècniques comercials i facen els plantejaments necessaris per a l'adaptació dels vins al gust i al grat dels nous consumidors.  
Per tot açò, aquesta Conselleria d?agricultura i Pesca considera convenient establir una línia d'ajuda que estimule la unificació dels esforços per mitjà del cooperativisme de segon grau perquè organitze la tasca exportadora com un pas més cap a la rendibilitat de la viticultura i el reconeixement dels valors intrínsecs de la nostra viticultura.  
En virtut d'açò, i en ús de les facultats que tinc atribuïdes,  
ORDENE  
Article primer  
La Conselleria d?agricultura i Pesca concedirà ajudes a les cooperatives de segon grau valencianes o que realitzen la major part de l'activitat a la Comunitat Valenciana, per tal de contribuir a les despeses de l'adaptació de l?estructura tècnica i organitzativa a l?exportació de vins i mosts procedents de les vinyes de la Comunitat Valenciana.  
Article segon  
Les ajudes consistiran en una subvenció fins el 50% de les despeses que es generen en: estudis, organització, posada al punt de noves tècniques comercials, marketing, fires, cost de personal qualificat, sense que en cap cas puga sobrepassar la quantitat de vuit milions per any per cada entitat sol·licitant.  
Article tercer  
1. Per tal d'accedir a aquesta subvenció, caldrà:  
1r. Presentar una memòria descriptiva i quantificada de les experiències que hi ha en matèria d'exportació de vins i mosts en l'any o anys anteriors.  
2n. Establir un pla d'acció estratègic per a aquest exercici en una visió global de futur.  
3r. La presentació d'un pressupost de despeses conseqüent al pla descrit i la situació actual de la cooperativa.  
4t. Que es propicie la integració i la participació de les cooperatives vitivinícoles de les tres denominacions d'origen de la Comunitat Valenciana en la idea cooperativitzada de la comercialització comuna.  
5è. Que la major part de les vendes dels productes vitivinícoles es realitzen en operacions d'exportació tant a doll com embotellat.  
6è. Estar oberta l'entitat sol·licitant a l?entrada de nous socis.  
2. Si coincidien com a peticionaris dues o més cooperatives de segon grau, amb sol·licituds coincidents o compatibles, les ajudes es concediran preferentment a la de major volum i tradició exportadora i es propiciarà la integració o el concert d'aquestes societats en l'activitat comercial de venda a l?exterior.  
Article quart,  
Les ajudes se sol·licitaran per escrit al Conseller d?agricultura i Pesca en el termini del mes següent al de la publicació d'aquesta ordre i des d'aleshores amb anterioritat al 28 de febrer de cada any.  
Article cinquè  
A fi de percebre les ajudes caldrà la presentació dels documents i les factures acreditatius del pagament de les despeses realitzades, i hauran d'adjuntar la documentació acreditativa d'haver complert fins avui les obligacions fiscals i les corresponents a la Seguretat Social dels empleats.  
Article sisé  
1. Són obligacions del beneficiari de qualsevol de les ajudes:  
a) Realitzar l'activitat o adoptar el comportament que fonamente la concessió de la subvenció.  
b) Acreditar davant l?entitat concedent la realització de l'activitat o l'adopció del comportament, com també l'acompliment dels requisits i condicions que determinen la concessió o aprofitament de l'ajuda.  
c) La submissió a les actuacions de control financer que corresponen a la intervenció general, en relació amb les subvencions i a les ajudes concedides.  
d) Comunicar a l?entitat concedent l?obtenció de les subvencions o ajudes per a la mateixa finalitat, procedent de qualsevol administració o ens públic.  
2. Qualsevol alteració de les condicions preses en compte per a la concessió de la subvenció, i en qualsevol cas l?obtenció concurrent de les subvencions o de les ajudes atorgades per altres administracions o ens públics o privats, podrà originar la modificació de la resolució de la concessió.  
L'import de les subvencions regulades en aquesta ordre en cap cas no podrà ser d'una quantia que aïlladament o en concurrència amb subvencions o ajudes d'altres administracions públiques o d'altres ens públics o privats, supere el cost de l'activitat a desenvolupar per la persona beneficiària.  
3. Procedirà el reintegrament de les quantitats percebudes i l'exigència de l'interès de demora des del moment del pagament de la subvenció en els següents casos:  
a) Incompliment de l?obligació de justificació.  
b) Obtenir la subvenció sense tenir-ne les condicions requerides.  
c) Incompliment de la finalitat per a la qual la subvenció ha estat concedida.  
d) Incompliment de les condicions imposades als beneficiaris amb motiu de la concessió de la subvenció.  
Així mateix, en el supòsit regulat al paràgraf segon de l'apartat anterior, quan la subvenció principal siga de la Generalitat Valenciana procedirà el reintegrament de l?excés obtingut sobre el cost de l'activitat desenvolupada.  
Article setè  
La concessió de les ajudes regulades per aquesta ordre, s'efectuarà amb càrrec a les dotacions pressupostàries de capital del programa 821.20 de l'Institut de Cooperativisme Agrari Valencià, del pressupost de despeses de la Generalitat Valenciana, línia 701 i l'assignació per a 1991 és de vuit milions de pessetes (8.000.000 PTA).  
DISPOSICIO FINAL  
Aquesta ordre entrarà en vigor l?endemà de la publicació al Diari Oficial de la Generalitat Valenciana.  
València, 31 de juliol de 1991.  
El Conseller d?agricultura i Pesca,   
LLUIS FONT DE MORA I MONTESINOS


Còpia Permalink ELI